[{"text_idx": "#000001", "text": "Antau\u0306 tri monatoj en Libera Folio aperis intervjuo de Montserrat Franquesa, la nova c\u0302efredaktoro de Kataluna Esperantisto. Nun atingis nin informo pri s\u0302ia bedau\u0306rinda antau\u0306tempa forpaso en la ag\u0302o de 55 jaroj. Ni publikigas komunikon de Kataluna Esperanto-Asocio."}, {"text_idx": "#000002", "text": "Kun granda malg\u0302ojo, Kataluna Esperanto Asocio informas pri la forpaso, c\u0302i-lunde la 18-an de oktobro 2021, de Montserrat Franquesa i Go\u0300dia. Elstara esperantisto, s\u0302i estis estrarano de KEA kaj c\u0302efredaktoro de la revuo Kataluna Esperantisto, la oficiala organo de la asocio."}, {"text_idx": "#000003", "text": "Magistro pri klasika kaj g\u0302ermana filologioj, kaj ankau\u0306 doktoro pri tradukado en la Au\u0306tonoma Universitato de Barcelono, Montserrat Franquesa estis fondinto de la Kataluna Societo de Novhelenistoj, kaj prezidanto de la Asocio de Instruistoj de la germana en Katalunio."}, {"text_idx": "#000005", "text": "\u2013 Kataluna Esperantisto pluvivos sendube post s\u0302ia malapero. La dua c\u0302i-jara numero estas preskau\u0306 prespretigita de s\u0302i kaj la nuna redaktora stabo dau\u0306rigos la laboron kaj eldonos pliajn numerojn de nia jarcenta organo, rakontas O\u0300scar Puig, prezidanto de KEA."}]